
Előterjesztés: Zalakaros Város Önkormányzata Képviselőtestülete 2024. május 30-án tartandó ülésére
Napirend címe: Zalakarosi Turisztikai Nonprofit Kft. ügyvezetői állásra beérkezett 
pályázatok elbírálása
Előterjesztést készítette: Márkiné Rákóczi Erzsébet munkaügyi és önkormányzati ügyintéző

Tisztelt Képviselőtestület!
Zalakaros Város Önkormányzata Képviselőtestülete a 75/2024. (IV.29.) számú határozata szerint pályázatot hirdetett a Zalakarosi Turisztikai Nonprofit Kft. ügyvezetői tisztségének betöltésére 
2024. május 15. i beadási határidővel. A hirdetés megjelent az önkormányzat honlapján, facebook oldalán, a Zalai Hírlap című napilapban két alkalommal, egy hétig a napilap online felületén, valamint a jobline.hu oldalán TOP 5 kiemeléssel.

Két jelentkezőtől érkezett be pályázat határidőre. A pályázók pályázatuk részeként benyújtott nyilatkozatuk alapján hozzájárultak a pályázati anyaguk képviselőtestület általi elbírálása nyílt ülésen való tárgyalásához. A két pályázat az előterjesztés mellékletét képezi.

Czimondor Nándor alpolgármester úr, mint a munkáltatói jogkör gyakorlója, javasolja a pályázati eljárás eredménytelenné nyilvánítását, illetve újbóli meghirdetését.


Határozati javaslat:

Zalakaros Város Önkormányzata Képviselőtestülete dönt arról, hogy a Zalakarosi Turisztikai Nonprofit Kft. ügyvezetői tisztségének betöltésére kiírt pályázati eljárást eredménytelennek nyilvánítja, és felkéri a polgármestert az álláspályázat újbóli közzétételére 2024. június 15. i benyújtási határidő megjelölésével.


Határidő:            azonnal
Felelős:               Novák Ferenc polgármester 
Operatív felelős:  Márkiné Rákóczi Erzsébet munkaügyi és önkormányzati ügyintéző

